एक ही पेपर होने से एक तरफ जहां विद्यार्थियों पर दबाव कम होगा वहीं मूल्यांकन व परीक्षा परिणाम तैयार करने में भी कम समय लगेगा। वहीं उत्तर पुस्तिकाएं और प्रश्नपत्र भी कम छपवाने पड़ेंगे। दो की जगह एक पेपर करने की सारी कवायद पूरी कर ली गई है। अब इसमें नौंवी और 11वीं के प्रश्न नहीं पूछे जाएंगे। अभी तक कक्षा 9-10 के सवाल हाईस्कूल में और 11-12वीं के पाठ्यक्रम के सवाल इंटरमीडिएट में पूछे जाते थे।वहीं अगले वर्ष भी बोर्ड परीक्षाएं फरवरी में करवाई जाएंगी। प्रयोगात्मक परीक्षाएं दिसंबर 2018 में शुरू होंगी। इसके लिए छात्र-छात्राओं के पंजीकरण के लिए वेबसाइट खोल दी गई है। परीक्षा के फॉर्म अगस्त में भरवाए जाएंगे।